บริษัทดังสหรัฐ ทำหนัง 13 หมูป่า ติดในถ้ำหลวง ถอดบทเรียน
กู้ภัยระดับโลก ทุกคนได้ค่าตัว คนละ2-3ล้าน,เคาะแล้ว บริษัท SK GLOBAL ENTERTAINMENT จากสหรัฐฯ ได้สิทธิสร้างหนัง 13 ชีวิตหมูป่า ติดถ้ำหลวง ทุ่มทุนสร้างโดยให้ผลตอบแทนเด็กคนละไม่ต่ำกว่า 2 ล้านบาท เน้นถ่ายทอดเรื่องราวประวัติศาสตร์ในเหตุการณ์ที่เกิดขึ้นและการช่วยเหลือออกจากถ้ำ ทำเป็นซีรีส์แพร่ภาพทางทีวีดิจิทัล,ลงตัวแล้วสำหรับการสร้างภาพยนตร์เรื่องราวชีวิต 13 หมูป่าติดถ้ำหลวง ทั้งนี้ ที่หอสมุดแห่งชาติ เมื่อวันที่ 7 มี.ค. มีการประชุมคณะกรรมการสื่อสร้างสรรค์ กรณีถ้ำหลวง จ.เชียงราย ครั้งที่ 2 / 2562 โดยนายวีระ โรจน์พจนรัตน์ รมว.วัฒนธรรม ในฐานะ ประธานคณะกรรมการสื่อสร้างสรรค์ฯ กล่าวว่า ตามที่ ที่ประชุมคณะกรรมการสื่อสร้างสรรค์ฯ ได้เปิดให้บริษัทผู้ผลิตสื่อภาพยนตร์สมัครคัดเลือกให้ได้สิทธิ การสร้างภาพยนตร์ ในเหตุการณ์ช่วยเหลือ 13 ชีวิต ทีมหมูป่าอะคาเดมี จากวนอุทยานถ้ำหลวง-ขุนนํ้านางนอน ระหว่างวันที่ 15-30 พ.ย.2561 โดยมี 6 บริษัทเสนอโครงการเข้าพิจารณาคัดเลือกรอบสุดท้ายโดยผ่านหลักเกณฑ์จำนวน 2 บริษัท คณะกรรมการฯ ได้ให้ 13 หมูป่าและครอบครัว จัดตั้งบริษัท 13 ถ้ำหลวง จำกัด ทำหน้าที่ดูแล พิจารณาธุรกิจหรือธุรกรรมต่างๆ ทั้งเรื่องข้อกฎหมายที่ถูกต้อง ผลประโยชน์ ที่จะได้รับ รวมทั้งให้มีส่วนพิจารณาคัดเลือกบริษัทที่จะเข้ามาสร้างภาพยนตร์ และบริษัท SK GLOBAL ENTERTAINMENT จากสหรัฐอเมริกา ได้รับการคัดเลือกให้ได้รับสิทธิในการสร้างภาพยนตร์ ดังกล่าว,พล.ท.วีรชน สุคนธปฏิภาค รองโฆษกประจำสำนักนายกรัฐมนตรี ในฐานะโฆษกคณะกรรมการสื่อสร้างสรรค์ฯ กล่าวว่า การพิจารณาคัดเลือกบริษัท SK GLOBAL ENTERTAINMENT ผู้ปกครองและเด็กๆพิจารณาเห็นชอบตามความเหมาะสม คณะกรรมการสื่อสร้างสรรค์ฯมีบทบาทให้คำแนะนำ เป็นที่ปรึกษา เกี่ยวกับข้อเสนอของ 2 บริษัทในรอบสุดท้าย พิจารณาข้อดีข้อเสียอย่างรอบด้าน ทั้งเรื่องสิทธิของเยาวชนที่จะเกิดขึ้น สิทธิที่ถูกจำกัด ตลอดจนข้อกังวลของรัฐบาล ในการที่ประเทศไทยจะนำเรื่องราวเหตุการณ์ประวัติศาสตร์ ไปใช้ประโยชน์กับสาธารณชนได้อย่างไรบ้าง ภายหลังจากทำสัญญากับบริษัทผู้สร้างภาพยนตร์ จนนำมาสู่การตัดสินใจของผู้ปกครอง เลือกบริษัท SK GLOBAL ENTER-TAINMENT โดยเห็นว่าบริษัทดังกล่าวให้ประโยชน์ต่อประเทศไทยและนำเรื่องราวของเยาวชนไปเผยแพร่ ได้โดยไม่จำกัดสิทธิ ทั้งนี้ เป้าหมายของการสร้างภาพยนตร์ จะเน้นการถ่ายทอดเรื่องราวเหตุการณ์ประวัติศาสตร์ที่เกิดขึ้นในประเทศไทยอย่างมีคุณค่า ไม่ได้มีความบันเทิงอย่างเดียว แต่จะต้องมี ประโยชน์ เนื้อหามีสาระ มีความรู้ สร้างภาพลักษณ์ที่ดีให้กับประเทศไทย,สำหรับผลตอบแทนของการสร้างภาพยนตร์นั้น ได้หารือกับผู้ปกครองเยาวชนมาโดยตลอด คาดว่าจะได้รับไม่ต่ำกว่า 2-3 ล้านบาทต่อคนใกล้เคียงกับที่ปรากฏเป็นข่าวมาก่อนหน้านี้ แต่จะต้องหารือในรายละเอียดอีกครั้ง ซึ่งเยาวชนต่างตั้งใจที่มีการตอบแทนให้กับสังคมด้วย โฆษกคณะกรรมการสื่อสร้างสรรค์ฯกล่าว,ด้านนายศิริศักดิ์ คชพัชรินทร์ รองโฆษกคณะกรรมการสื่อสร้างสรรค์ฯ กล่าวว่า สิทธิในการสร้างภาพยนตร์ของบริษัท SK GLOBAL ENTER-TAINMENT เป็นสิทธิแต่เพียงผู้เดียวในการสร้างเรื่องราวที่เกิดขึ้นที่ถ้ำหลวงและการช่วยเหลือ 13 หมูป่าออกมา เป็นข้อมูลจากการสัมภาษณ์พูดคุย 13 หมูป่า เป็นสิทธิตลอดชีวิต หากใครสนใจสร้างภาพยนตร์เกี่ยวกับหมูป่าทำได้ แต่ที่มาของข้อมูลต้องไม่ออกจากปาก 13 หมูป่า ตลอดจน 13 หมูป่าไม่มีสิทธิให้สัมภาษณ์ออกสื่อสาธารณะถึงเรื่องราวในถ้ำ หากต้องการใช้ข้อมูลต้องเจรจากับบริษัทที่ได้สิทธิเอง คาดว่าภายในเดือน มี.ค. จะมีการลงนามในข้อตกลง ระหว่างบริษัท SK GLOBAL ENTER-TAINMENT กับบริษัท 13 ถ้ำหลวง จำกัด บริษัทดังกล่าวจะต้องวางเงินประกันจำนวนหนึ่งเพื่อยืนยันว่า ได้ใช้สิทธิสร้างภาพยนตร์อย่างถูกต้อง,นายศิริศักดิ์กล่าวอีกว่า สำหรับบริษัท SK GLOBAL ENTERTAINMENT เป็นทีมเดียวกับ Netflix จะมีการสร้างเป็นภาพยนตร์ เป็นซีรีส์ มีการลงทุนค่อนข้างสูงในแต่ละตอน ประเทศไทยจะได้รับสิทธิในการเผยแพร่ซีรีส์หมูป่าผ่านทีวีดิจิทัล ถือเป็นครั้งแรกซึ่งไม่เคยให้สิทธิประเทศใดมาก่อน มูลค่าการลงทุนสร้างภาพยนตร์หมูป่าครั้งนี้จะใช้มาตรฐานเทียบเท่าภาพยนตร์ฮอลลีวูด
เคาะแล้ว บริษัท SK GLOBAL ENTERTAINMENT จากสหรัฐฯ ได้สิทธิสร้างหนัง 13 ชีวิตหมูป่า ติดถ้ำหลวง ทุ่มทุนสร้าง
13 หมูป่า,13 หมูป่าติดถ้ำหลวง,13หมูป่า,ถ้ำหลวง,สร้างภาพยนตร์,ถ้ำหลวง-ขุนน้ำนางนอน,ข่าวหน้า1,ข่าวทั่วไป